CELEX: 62015CA0679
Language: et
Date: 2017-01-25 00:00:00
Title: Kohtuasi C-679/15: Euroopa Kohtu (kolmas koda) 25. jaanuari 2017. aasta otsus (Finanzgericht Baden-Württembergi eelotsusetaotlus – Saksamaa) – Ultra-Brag AG versus Hauptzollamt Lörrach (Eelotsusetaotlus — Tolliliit — Tollivõla tekkimine kauba ebaseadusliku sissetoomise tõttu — Mõiste „võlgnik“ — Kauba ebaseaduslikult sisse toonud juriidilise isiku töötaja — Pettuse või ilmse hooletuse tuvastamine)

13.3.2017   
            
            
               ET
            
            
               Euroopa Liidu Teataja
            
            
               C 78/5
            
         Euroopa Kohtu (kolmas koda) 25. jaanuari 2017. aasta otsus (Finanzgericht Baden-Württembergi eelotsusetaotlus – Saksamaa) – Ultra-Brag AG versus Hauptzollamt Lörrach
   (Kohtuasi C-679/15) (1)
   
   ((Eelotsusetaotlus - Tolliliit - Tollivõla tekkimine kauba ebaseadusliku sissetoomise tõttu - Mõiste „võlgnik“ - Kauba ebaseaduslikult sisse toonud juriidilise isiku töötaja - Pettuse või ilmse hooletuse tuvastamine))
   (2017/C 078/06)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Baden-Württemberg
   
      Põhikohtuasja pooled
   
   
      Hageja: Ultra-Brag AG
   
      Kostja: Hauptzollamt Lörrach
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (muudetud nõukogu 20. novembri 2006. aasta määrusega (EÜ) nr 1791/2006), artikli 202 lõike 3 esimest taanet tuleb tõlgendada nii, et juriidilist isikut, kelle töötaja, kes ei ole tema seaduslik esindaja, tõi kauba ebaseaduslikult liidu tolliterritooriumile, võib pidada kauba sissetoomisel tekkinud tollivõla tasumise eest vastutavaks isikuks, kui see töötaja tõi kõnealuse kauba liidu tolliterritooriumile, täites oma tööandja poolt antud ülesannet ja korraldusi, mille ta oli saanud sama tööandja teiselt töötajalt, kes oli selleks volitatud seoses oma tööülesannetega, ja ta tegutses seega oma töökohustuste raames ning oma tööandja nimel ja arvel.
            
         
               2.
            
            
               Määruse nr 2913/92 (muudetud määrusega nr 1791/2006) artiklit 212a tuleb tõlgendada nii, et selleks, et tuvastada juriidilisest isikust tööandja poolset pettust või ilmset hooletust selle artikli tähenduses, tuleb lähtuda mitte üksnes tööandjast endast, vaid talle tuleb omistada ka selle töötaja või nende töötajate tegevus, kes täites küll oma tööandja poolt antud ülesannet, mille raames tegutsesid nad oma vastavate töökohustuste osas oma tööandja nimel ja arvel, tõid kauba ebaseaduslikult liidu tolliterritooriumile.
            
         
      (1)  ELT C 111, 29.3.2016.